Казімер Леў Сапега

**Казі́мер Леў Сапе́га** (15 ліпеня 1609, Вільня — 19 студзеня 1656, Берасьце) — дзяржаўны дзяяч Вялікага Княства Літоўскага. Каралеўскі сакратар і пісар вялікі (1631—1637), маршалак дворны (1637—1645) і падканцлер (з 1645).

Быў старостам рагачоўскім, слонімскім, волпенскім і любашанскім, а таксама адміністратарам Берасьцейскай эканоміі. Валодаў лятыфундыяй з цэнтрам у Ружанах, дамогся ад вялікага князя прывілеяў на Магдэбурскае права і кірмашы для сваіх мястэчак Бялынічаў, Талачына, Бешанковічаў, Ружанаў. Таксама вядомы як заснавальнік картускага кляштару ў Бярозе і катэдры права ў Віленскім унівэрсытэце.

## Біяграфія
З чарэйска-ружанскай лініі магнацкага роду Сапегаў гербу Ліс, сын Льва, канцлера літоўскага, і Гальшкі з Радзівілаў. Меў братоў Крыштапа Міхала і Яна Станіслава.

Навучаўся ў Віленскай акадэміі, працягваў адукацыю ў Мюнхэнскім езуіцкім калегіюме, Інгальштацкім, Лёвэнскім і Балёнскім унівэрсытэтах.

У 1631 годзе атрымаў урады каралеўскага сакратара (ліпень) і пісара вялікага літоўскага (22 верасьня 1631 году), займаўся ўпарадкаваньнем архіву Кароны. Браў удзел у канвакацыйным сойме 1632 году і ў складаньні Палянаўскай мірнай дамовы 1634 году, меў вялікі давер у караля і вялікага князя Ўладзіслава Вазы. У траўні 1637 году стаў маршалкам надворным літоўскім. Абіраўся паслом на соймы ў 1637 і 1647 гадох. 6 сакавіка 1645 году атрымаў урад падканцлера літоўскага.

Па сьмерці Ўладзіслава Вазы стаў прыхільнікам Яна Казімера Вазы, хоць перад гэтым падтрымліваў Карла Фэрдынанда Вазу, які лічыў К. Л. Сапегу сваёй апорай у Вялікім Княстве Літоўскім у часы безкаралеўя.

Пры Віленскай акадэміі заснаваў фонд на ўтрыманьне 4-х прафэсараў і ахвяраваў на гэта 12 500 злотых. Таксама перадаў акадэміі Ружанскую бібліятэку, сабраную яго бацькам і ім самым. Тая бібліятэка, названая як і акадэмія — Сапежынскай, налічвала каля 3 тысячаў тамоў і складалася з рэдкіх кніг.

Браў удзел у вайне з казакамі ўва Ўкраіне (1648—1653), складаньні Збораўскага пагадненьня, бітве пад Берастэчкам.

У вайну Маскоўскай дзяржавы з Рэччу Паспалітай (1654—1667) выставіў уласны полк. Выступаў супраць пагадненьня Януша Радзівіла з Карлам X Густавам. Увосень 1655 году пад Берасьцем каардынаваў ваенныя дзеяньні супраць маскоўскіх і швэдзкіх войскаў, аднак стан ягонага здароўя ў той час пагоршыўся. У лістападзе 1655 году, па паразе пад Вярховічамі, фармальна прызнаў швэдзкі пратэктарат над Вялікім Княствам Літоўскім. У пачатку 1656 году атрымаў ад Яна Казімера даручэньне весьці перамовы пра мір з маскоўскім гаспадаром Аляксеем Міхайлавічам, аднак неўзабаве памёр.

У 1639 годзе ажаніўся з Тэадорай Тарнаўскай. Нашчадкаў не пакінуў. Спачыў у касьцёле картузаў у Бярозе Картускай.

## Галерэя
### Малярства

Kazimier Leŭ Sapieha. Казімер Леў Сапега (XVII).jpg|Невядомы мастак, сяр. 
Kazimier Leŭ Sapieha. Казімер Леў Сапега (XVIII) (3).jpg|Невядомы мастак, 
Kazimier Leŭ Sapieha. Казімер Леў Сапега (1709).jpg|Невядомы мастак, 1709 г.
Kazimier Leŭ Sapieha. Казімер Леў Сапега (V. Charlinski, 1775).jpg|В. Харлінскі, 1775 г.


Kazimier Leŭ Sapieha. Казімер Леў Сапега (K. Aleksandrovič, 1780).jpg|К. Александровіч, 1780 г.
Kazimier Leŭ Sapieha. Казімер Леў Сапега (XVIII) (2).jpg|Невядомы мастак, XVIII ст.
Kazimier Leŭ Sapieha. Казімер Леў Сапега (XVIII).jpg||Невядомы мастак, XVIII ст.
Kazimier Leŭ Sapieha. Казімер Леў Сапега (XIX).jpg|Невядомы мастак, 


### Графіка

Kazimier Leŭ Sapieha. Казімер Леў Сапега (W. Hondius, 1644).jpg|В. Гандзіюс, 1644 г.
Biaroza Kartuskaja, Klaštarnaja, Kazimier Leŭ Sapieha. Бяроза Картуская, Кляштарная, Казімер Леў Сапега (1647).jpg|Разам зь Сьвятым Бруно за Бярозаўскім кляштарам, 1647 г.
Biaroza Kartuskaja, Klaštarnaja, Kazimier Leŭ Sapieha. Бяроза Картуская, Кляштарная, Казімер Леў Сапега (1660).jpg|Георг Швэнгль, 1660 г.
Kazimier Leŭ Sapieha. Казімер Леў Сапега (1663).jpg|Pierre Landry, 1663 г.


Kazimier Leŭ Sapieha. Казімер Леў Сапега (P. Landry, 1663) (2).jpg|Pierre Landry, 1663 г.
Kazimierz Lew Sapieha.JPG|Laurenty‏ Willatz, 1677 г.
Kazimier Leŭ Sapieha. Казімер Леў Сапега (1709) (2).jpg|Невядомы мастак, 1709 г. 
Kazimier Leŭ Sapieha. Казімер Леў Сапега (J. Łoski, 1855).jpg|Ю. Лоскі, 1855 г. 


## Крыніцы

## Літаратура
* 
* 

## Вонкавыя спасылкі
* «Трыадзіны Сапега»

Катэгорыя:Нарадзіліся ў Вільні
Казімер Леў
Катэгорыя:Пісары вялікія літоўскія
Катэгорыя:Навучаліся ў Віленскім унівэрсытэце
Катэгорыя:Памерлі ў Берасьці